CELEX: 62009CA0392
Language: lv
Date: 2010-09-30 00:00:00
Title: Lieta C-392/09: Tiesas (trešā palāta) 2010. gada 30. septembra spriedums ( Baranya Megyei Bíróság (Ungārijas Republika) lūgums sniegt prejudiciālu nolēmumu) — Uszodaépítő Kft/APEH Központi Hivatal Hatósági Főosztály (Sestā PVN direktīva — Direktīva 2006/112/EK — Tiesības uz iepriekš samaksāta nodokļa atskaitīšanu — Jauns valsts tiesiskais regulējums — Prasības attiecībā uz rēķina saturu — Piemērošana ar atpakaļejošu spēku — Tiesību uz nodokļa atskaitīšanu zaudēšana)

20.11.2010   
            
            
               LV
            
            
               Eiropas Savienības Oficiālais Vēstnesis
            
            
               C 317/10
            
         Tiesas (trešā palāta) 2010. gada 30. septembra spriedums (Baranya Megyei Bíróság (Ungārijas Republika) lūgums sniegt prejudiciālu nolēmumu) — Uszodaépítő Kft/APEH Központi Hivatal Hatósági Főosztály
   
   (Lieta C-392/09) (1)
   
   (Sestā PVN direktīva - Direktīva 2006/112/EK - Tiesības uz iepriekš samaksāta nodokļa atskaitīšanu - Jauns valsts tiesiskais regulējums - Prasības attiecībā uz rēķina saturu - Piemērošana ar atpakaļejošu spēku - Tiesību uz nodokļa atskaitīšanu zaudēšana)
   2010/C 317/18
   Tiesvedības valoda — ungāru
   
      Iesniedzējtiesa
   
   
      Baranya Megyei Bíróság
   
   
      Lietas dalībnieki pamata procesā
   
   
      Prasītāja: Uszodaépítő Kft
   
   
      Atbildētājs: APEH Központi Hivatal Hatósági Főosztály
   
   
      Priekšmets
   
   Padomes 1977. gada 17. maija Sestās Direktīvas 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze (OV L 145, 1. lpp.), 17. un 20. panta, kā arī vispārējo Kopienu tiesību principu interpretācija — Jauns valsts tiesiskais regulējums par PVN, ar kuru nodokļu maksātajiem tiek piešķirtas tiesības izvelēties, lai tas tiktu piemērotas, pat ar atpakaļejošu spēku, darījumiem, kas tā spēkā stāšanās datuma nav pabeigti — Jauno noteikumu par prasībām attiecībā uz rēķina saturu, kuru neievērošanas gadījumā tiek zaudētas tiesības uz atskaitīšanu, piemērošana ar atpakaļejošu spēku
   
      Rezolutīvā daļa:
   
   Padomes 2006. gada 28. novembra Direktīvas 2006/112/EK par kopējo pievienotās vērtības nodokļa sistēmu 167., 168. un 178. pants ir jāinterpretē tādējādi, ka ar tiem netiek pieļauta tāda valsts tiesiskā regulējuma piemērošana ar atpakaļejošu spēku, kurā apgrieztās iekasēšanas sistēmas ietvaros ar būvdarbiem saistītā pievienotās vērtības nodokļa atskaitīšana ir atkarīga no rēķinu par minētajiem darījumiem un papildu finanšu deklarācijas iesniegšanas, lai gan attiecīgajai nodokļu iestādei ir visi nepieciešamie dati, lai noteiktu, ka nodokļa maksātājam ir jāmaksā pievienotās vērtības nodoklis kā attiecīgo pakalpojumu saņēmējam, un lai pārbaudītu atskaitāmā nodokļa summu.
   
      (1)  OV C 11, 16.01.2010.